*****

ΚΑΝΟΝΙΣΜΟΣ (ΕΟΚ) αριθ. 2497/82 ΤΗΣ ΕΠΙΤΡΟΠΗΣ

της 13ης Σεπτεμβρίου 1982

περί της κατατάξεως εμπορευμάτων στην κλάση 84.07 και τη διάκριση 84.08 Γ του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,

Εκτιμώντας:

ότι, προκειμένου να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν κανόνες σχετικά με τη δασμολογική κατάταξη συσκευών, που θέτουν σε λειτουργία με υδραυλική πίεση ή πεπιεσμένο αέρα μηχανισμό χειρισμού που προορίζεται να ανοίγει ή να κλείνει τις θύρες των θαλάμων εμπορευμάτων των αεροπλάνων και αποτελούνται από:

- εναν κύλινδρο, εφοδιασμένο στο ένα άκρο με στοιχείο στερεώσεως στη θύρα του θαλάμου και στο άλλο άκρο φέρει ράβδο έλξεως (μπιέλα), που μεταδίδει ευθύγραμμα στο σώμα του κυλίνδρου την ενέργεια η οποία παράγεται από το πεπιεσμένο υγρό ή αέρα στο έμβολο,

- ενα έμβολο και μία ράβδο έλξεως (μπιέλα) με έμβολο απελευθερώσεως που κι αυτό λειτουργεί με πίεση, η οποία φέρει, στο άκρο που βγαίνει από τον κύλινδρο, κρίκο για τη στερέωση του μηχανισμού χειρισμού στη θύρα και της οποίας η μετακίνηση προκαλεί τη σύμπτυξη ή ανάπτυξη του μηχανισμού χειρισμού και εξασφαλίζει επίσης το άνοιγμα ή το κλείσιμο της θύρας,

- δύο άγκιστρα συγκρατήσεως, προσαρμοσμένα σταθερά στο σώμα του κυλίνδρου, τα οποία εμποδίζουν την έξοδο της ράβδου έλξεως (μπιέλας), όταν δεν εξασκείται καμία πίεση στο έμβολο απελευθερώσεως,

- διάφορα ελατήρια, συνδέσμους και άλλα στοιχεία απαραίτητα για τη λειτουργία του μηχανισμού·

ότι στο Κοινό Δασμολόγιο που περιλαμβάνεται στο παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1883/82 (3), στην κλάση 84.22 υπάγονται οι μηχανές και συσκευές ανυψώσεως, στην κλάση 84.07 οι υδραυλικές κινητήριες μηχανές και στην κλάση 84.08 οι κινητήριες μηχανές έτερες των ατμομηχανών, των κινητήρων δι' εκρήξεως και εσωτερικής καύσεως δι' εμβόλων και των υδραυλικών κινητηρίων μηχανών·

ότι οι κλάσεις αυτές είναι δυνατό να χρησιμοποιηθούν για τη δασμολογική κατάταξη του παραπάνω αναφερομένου μηχανισμού·

ότι οι υπό κρίση μηχανισμοί δεν είναι αυτόνομες συσκευές ανυψώσεως και δεν παρουσιάζουν τα ουσιώδη χαρακτηριστικά αυτών, γιατί δεν περιλαμβάνουν το αρθρωτό όργανο το οποίο πραγματοποιεί την κίνηση ανυψώσεως και τη βάση ή άλλη διάταξη στηρίξεως, τα οποία, σε συνδυασμό με την πίεση που εξασκείται μέσα στον κύλινδρο, θα πραγματοποιούσαν την ανύψωση αυτή· ότι, κατά συνέπεια, ο μηχανισμός αυτός δεν αποτελεί παρά μόνο μέρος των συσκευών ανυψώσεως·

ότι, εφαρμόζοντας τη σημείωση 2 (α) του τμήματος XVI, στην κλάση 84.22 δεν περιλαμβάνονται τα μέρη και μεμονωμένα τεμάχια συσκευών ανυψώσεως, οι οποίες αποτελούνται από είδη διαλαμβανόμενα σε κλάσεις του κεφαλαίου 84·

ότι οι μηχανισμοί, που αποτελούνται από ένα σώμα κυλίνδρου εντός του οποίου ένα έμβολο που δραστηριοποιείται από υγρό υπό πίεση ή πεπιεσμένο αέρα μετατρέπει σε ευθύγραμμη κίνηση την ενέργεια που παρέχεται από το υπό πίεση υγρό ή τον πεπιεσμένο αέρα, είναι κινητήριες μηχανές υδραυλικές ή δια πεπιεσμένου αέρος, οι οποίες υπάγονται στις κλάσεις 84.07 και 84.08· ότι η παρουσία ορισμένων στοιχείων, όπως του εμβόλου απελευθερώσεως, των αγκίστρων συγκρατήσεως, των ελατηρίων και των συνδέσμων δεν επηρεάζει τη δασμολογική κατάταξη αυτών των μηχανών·

ότι οι παραπάνω αναφερόμενοι μηχανισμοί μπορούν επομένως, να θεωρηθούν, ανάλογα αν λειτουργούν δια πιέσεως αέρος ή υγρού, σαν κινητήριες μηχανές υδραυλικές της κλάσεως 84.07 ή σαν μηχανές κινητήριες δια πεπιεσμένου αέρος της κλάσεως 84.08·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι υδραυλικοί ή δια πεπιεσμένου αέρος μηχανισμοί, οι οποίοι κινούν ένα αρθρωτό όργανο για το άνοιγμα και το κλείσμο των θυρών των θαλάμων εμπορευμάτων των αεροπλάνων, οι οποίοι αποτελούνται από:

- εναν κύλινδρο, εφοδιασμένο στο ένα άκρο με στοιχείο στερεώσεως στη θύρα του θαλάμου και στο

αλλο άκρο φέρει ράβδο έλξεως (μπιέλα), που μεταδίδει ευθύγραμμα στο σώμα του κυλίνδρου την ενέργεια η οποία παράγεται από το πεπιεσμένο υγρό ή αέρα στο έμβολο,

- ενα έμβολο και μία ράβδο έλξεως (μπιέλα) με έμβολο απελευθερώσεως που κι αυτό λειτουργεί με πίεση, η οποία φέρει, στο άκρο που βγαίνει από τον κύλινδρο, κρίκο για τη στερέωση του μηχανισμού χειρισμού στη θύρα και της οποίας η μετακίνηση προκαλεί τη σύμπτυξη ή ανάπτυξη του μηχανισμού χειρισμού και εξασφαλίζει επίσης το άνοιγμα ή το κλείσιμο της θύρας,

- δύο άγκιστρα συγκρατήσεως, προσαρμοσμένα σταθερά στο σώμα του κυλίνδρου, τα οποία εμποδίζουν την έξοδο της ράβδου έλξεως (μπιέλας), όταν δεν εξασκείται καμία πίεση στο έμβολο απελευθερώσεως,

- διάφορα ελατήρια, συνδέσμους και άλλα στοιχεία απαραίτητα για τη λειτουργία του μηχανισμού,

πρέπει να υπαχθούν στην ακόλουθη κλάση ή διάκριση του Κοινού Δασμολογίου:

α) εφόσον είναι υδραυλικές:

στην κλάση 84.07 Τροχοί υδραυλικοί, στρόβιλοι και έτεραι κινητήριαι μηχαναί υδραυλικαί·

β) εφόσον είναι δια πεπιεσμένου αέρος:

στη διάκριση 84.08 Έτεροι κινητήρες και κινητήριαι μηχαναί:

Γ. Λοιποί κινητήρες και κινητήριαι μηχαναί.

Άρθρο 2

Ο παρών κανονισμός αρχίζει να ισχύει την τεσσαρακοστή δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 13 Σεπτεμβρίου 1982.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 14 της 21. 1. 1969, σ. 1.

(2) ΕΕ αριθ. L 172 της 22. 7. 1968, σ. 1.

(3) ΕΕ αριθ. L 207 της 15. 7. 1982, σ. 4.